Antis de prencipiar as cursas (por eixemplo en campionatos d'o mundo de Superbikes u MotoGP), os pilotos han d'asperar en a pista dica que totz os atros pilotos s'haigan situato en os suyos puestos. A más, dica que s'haigan achustato bien as motos u autos y s'haiga meso o combustible, os pilotos han de permaneixer asperando en a pista. As altas temperaturas en pista, que gosan blincar d'os 40º en bells puestos, fan que l'aspera se faiga poco comoda. Ye por ixo que ta aprevenir a fatiga y as calorinas, os patrocinadors contratan a mesachas que s'encargan de subchectar un parasol a os pilotos.